Tolong jelaskan mengenai Ubuntu 8.10 (Intrepid Ibex) dari Senarai keluaran Ubuntu dalam bahasa melayu

Ubuntu 8.10 (Intrepid Ibex) ialah lepasan Ubuntu yang kesembilan dan yang terkini, dilancarkan pada 30 Oktober 2008. Versi ini disokong sehingga April 2010. Antara ciri-ciri baru yang diperkenalkan dalam versi ini ialah rupa baru, pembaikan dari sudut pengkomputan mudah alih dan kebolehskalaan atas meja, pilihan sambungan Internet yang lebih fleksibel, pencipta USB hidup "Ubuntu Live USB creator", akaun tetamu, direktori persendirian yang disulitkan untuk setiap pengguna, dan Dynamic Kernel Module Support (DKMS) untuk membina pemacu inti secara automatik setiap kali inti baru dipasang. Perisian mini penganjak pengguna pantas juga telah diubah suai dan menjadi pengganti butang log keluar, dan boleh digunakan untuk menukar status dalam talian Pidgin atau Empathy.

Ubuntu 8.10 dilengkapi dengan inti Linux 2.6.27 dan X.Org 7.4. Antara perisian-perisian yang disertakan dalam edisi atas meja ialah GIMP 2.6, GNOME 2.24, Mozilla Firefox 3.0, OpenOffice.org 2.4, dan Pidgin 2.5, manakala dalam edisi pelayan pula ialah MySQL 5.0, PHP 5.2, dan Python 2.5.